ai4bharat/Pralekha huggingface dataset:
نوجوانوں کے امور اور کھیل کود کی وزارت
کرن ریجی جو نے فاتح خواتین ہاکی ٹیم کی عزت افزائی کی، انہیں ہر ممکنہ تعاون کا یقین دلایا
نئی دہلی،25؍جون۔ نوجوانوں کے امور او ر کھیل کود کے وزیر مملکت  جناب کرن ریجی جو نے آج یہاں ہندوستانی خواتین ہاکی ٹیم سے ملاقات کی اور جاپان کے ہیروشیما میں 15 سے 23 جون کے دوران منعقدہ ایف آئی ایچ سیریز فائنلس میں ان کی جیت پر انہیں مبارکباد دی۔ اس جیت کے ساتھ ہندوستانی ٹیم آئندہ سال کے ٹوکیو اولمپکس کے لئے کوالیفائی کرنے کی سمت میں ایک قدم اور آگے بڑھ گئی ہے۔ اب ہندوستانی ٹیم اس سال کے اوخر میں 14 ٹیموں والے ایف آئی ایچ اولمپک کوالیفائرس میں حصہ لے پائے گی۔ یہ کوالیفائرس 2 فریقی ، 2 میچوں کی سیریز ہوں گی، جہاں سے ساتوں میچوں میں سے ہر ایک میچ میں کامیابی حاصل کرنے والی ٹیم اولمپکس کے لئے کوالیفائی کرے گی۔
بھارتی ٹیم اپنی پوری مہم کے دوران غیر مفتوح رہی، جہاں اس نے 29گول کئے اور صرف 4 گول کھائے۔ خواتین ٹیم نے چِلی کے خلاف شاندار جیت درج کی اور اسے سیمی فائنل میں 2-4 سے شکست دی۔ بھارتی ٹیم نے میزبان اور ایشیائی کھیلوں کی چمپئن جاپان کی ٹیم کو فائنل میں 1-3 سے ہرایا۔ ٹورنامنٹ میں پنالٹی کارنر اسپیشلسٹ گُرجیت کور ، ہندوستان کی طرف سے سب سے زیادہ گول کرنے والی کھلاڑی رہیں، جنہوں نے 11 گول کئے۔ کپتان رانی رامپال نے اپنے پروفائل میں ایک اور شاندار اضافہ کیا۔ انہیں پلیئر آف دی ٹورنامنٹ قرار دیا گیا ہے۔ 19 سالہ لال ریمسیامی نے بھی اسپیشل پرفارمنس پیش کیا۔ انہوں نے سیمی فائنل اور فائنل میچ کھیلا دراں حالانکہ انہیں یہ خبر ملی کہ ان کےوالد سیمی فائنل سے ایک دن قبل انتقال کر گئے۔
ہندوستانی خواتین ہاکی ٹیم نے ماضی میں 2 مواقع پر سمر اولمپکس میں حصہ لیاہے۔ پہلی بار 1980 میں، جس میں وہ چوتھے مقام پر رہی تھیں اور دوسری مرتبہ 2016 میں۔ ہندوستانی خواتین ہاکی ٹیم نے عالمی اسٹیج پر اپنی کارکردگی کا جلوہ بکھیرتے ہوئے 2008 کے دولت مشترکہ کھیلوں کے سیمی فائنل میں جگہ بنائی اور ایشیائی کھیلوں میں چاندی کا تمغہ حاصل کیا۔ ہندوستانی خواتین ہاکی ٹیم اس سال کے اوخر میں ٹوکیو میں اپنی جگہ یقینی بنانے کی منتظر ہے۔
ٹیم کی حصولیابیوں کے بارے میں گفتگو کرتے ہوئے جناب ریجی جو نے کہا کہ ہندوستان کی خواتین ہاکی ٹیم نے بہت اچھا کھیلا اور ہمیں فخر کا احساس دلایا۔ میں اس ممتاز کارکردگی کے لئے ٹیم کومبارکباد دیتاہوں۔ ان کی وزارت کھلاڑیوں کو ہر طرح کاتعاون دے گی۔ چاہے یہ تعاون انفرادی سطح کا ہو یا پھر ٹیم کی سطح کا۔ میں بنگلورو میں واقع ان کے ٹریننگ سنٹر کا دورہ کروں گا اور ان کے کوچوں سے ملاقات کروں اور ان سے ٹیم کی ضرورتوں سے متعلق تبادلۂ خیال کروں گا۔انہوں نے کہا کہ ہندوستان کے پاس اولمپکس کے لئے کوالیفائی کرنے اور ہاکی میں تمغہ جیتنے کا اچھا موقع ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ م م ۔ک ا
U- 2594
(Visitor Counter : 39
نوجوانوں کے امور اور کھیل کود کی وزارت
نوجوانوں کے امور اور کھیلوں کی وزارت نے ٹوکیو اولمپک کی تیاری کےلئے ہندوستانی کھلاڑیوں کو خصوصی مدد مہیا کی:کھیلوں کے مرکزی وزیر
ہندوستانی کھلاڑی اور ٹیمیں ٹوکیو اولمپک 2020میں کھیلوں کی 18اقسام میں حصہ لیں گی۔ ان میں تیراندازی،ایتھلیٹکس،مکےبازی،بیڈمنٹن،گھڑسواری،تلواربازی،گولف،جمناسٹک،ہاکی،جوڈو،روئنگ،شوٹنگ،سیلنگ،تیراکی،ٹیبل ٹینس ،ٹینس ،ویٹ لفٹنگ اور کشتی شامل ہیں۔
حکومت نے ہندوستانی کھلاڑیوں/ٹیموں کو ان کی ٹریننگ ،غیرملکوں میں کھیلنے کے موقع اور مقابلوں کےلئے مسلسل مدد فراہم کی ہے تاکہ وہ اولمپک میں حصہ لینے کےلئے زیادہ سے زیادہ کوٹہ حاصل کر سکیں اور اپنے تمغے جیتنے کےموقعوں کو بڑھا سکیں۔ منتخب کھلاڑیوں کو نیشنل اسپورٹس فیڈریشنوں اور نیشنل اسپورٹس ڈولپمنٹ فنڈ کی مدد کے منصوبے سے مالی فنڈ کے ساتھ ان کی خاص ٹریننگ اور مقابلہ جاتی موقوں کےلئے تعاون دیا گیا ہے۔ ٹارگیٹ اولمپک پوڈیم اسکیم  میں شامل ایتھلیٹس کو 50ہزار روپے فی ماہ کا خاص بھتہ،آؤٹ آف پاکٹ الاؤنس  دیا گیا ہے۔وبا کے دوران ،اسپورٹس اتھاریٹی آف انڈیا کے علاقائی مراکز ،ریاستی حکومتوں اور غیر سرکاری تنظیموں  کی مدد سے کھلاڑیوں کو ان کے گھروں میں ان کی ٹریننگ اور مشق کو برقرار رکھنے کےلئے ضروری کھیل آلات جیسے باربیل راڈس،ویٹس،ایکسرسائز سائکل،ایئر پیلیٹس،ٹارگیٹ سسٹم وغیرہ فراہم کرکے بھی مدد مہیا کی گئی ۔
حکومت کو بھروسہ اور امید ہے کہ ہندوستانی کھلاڑی اپنی بہترین کارکردگی کا مظاہرہ کریں گے اور ملک کو فخر محسوس کرائیں گے ،کیونکہ ہندوستانی حکومت،انڈین اولمپک فیڈریشن اور نیشنل اسپورٹس فیڈریشنوں نے کھلاڑیوں کو ہرممکن مدد فراہم کی ہے۔
نوجوانوں کے امور اور کھیلوں کے وزیر جناب انوراگ ٹھاکر نے آج راجیہ سبھا میں ایک سوال کےتحریری جواب میں یہ معلومات دی۔
ش ح ۔ا م۔رب۔
U:6721
(Visitor Counter : 114
بجلی کی وزارت
پاورگرڈ کے ذریعہ ٹیکہ کاری کی مہم
نئی دہلی ،20مئی :پاورگرڈ کارپوریشن آف انڈیا لمیٹڈ نے ، جو کہ بجلی کی وزارت کے تحت مہاراشٹرکا ایک عوامی خدمات کا ادارہ ہے ، نے ملک بھرمیں اپنے اداروں میں موجود اپنے ملازمین کے لئے بہت سے مقامات پر ٹیکہ کاری کے کیمپوں کا انعقاد کیاہے ۔ ان مقامات میں کوٹہ بھواڑی ، میسا،نمسائی ، روکیلا، آرہ ، بہارشریف ، سہرسہ اورمظفرپوروغیرہ شامل ہیں ۔ ان تمام کیمپوں میں ٹیکہ کاری پر آنے والے اخراجات پاورگرڈ نے برداشت کئے ۔
مختلف جگہوں پر منعقد کئے جانے والے ان کیمپوں میں سے ایک ٹیکہ کاری کیمپ 10مئی سے 17مئی ، 2021تک گوروگرام کے سیکٹر43میں ملٹی پرپز ہال میں میکس ہاسپٹل کے تعاون سے منعقد کیاگیا ، جہاں 1600سے زیادہ افراد کو کووڈ کے ٹیکہ لگائے گئے ۔ ان افراد میں ملازمین ،کنٹریکچوئل ملازمین ،معمرملازمین اوران کے کنبوں کے افراد شامل تھے ۔ ایک اورٹیکہ کاری کیمپ پاورگرڈ کے ذریعہ گوروگرام میں اس کے ایم پی ہال میں 31مارچ سے 6مئی 2021تک منعقد کیاگیا ۔اس میں میکس ہاسپٹل ، فورٹس اور آرٹمس کا تعاون شامل تھا اور اس کیمپ میں 700سے زیادہ افراد کو ویکسین کے ٹیکے لگائے گئے ۔
ایک اورٹیکہ کاری کیمپ پاورگرڈ کے ذریعہ کٹواریاسرائے دہلی آفس میں اپولواسپتال کے تعاون کے ساتھ منعقد کیاگیا ، جس میں 290سے زیادہ افراد کو ویکسین دی گئی ۔ ان افراد میں بجلی کی وزارت اور دیگر بجلی مہیاکرانے والے سرکاری اداروں کے 80سے زیادہ ملازمین اور ان کے کنبوں کے افراد شامل ہیں ۔
این سی آرکے علاقے میں منعقد کئے جانے والے ان تینوں کیمپو ں میں پاورگرڈ کے ذریعہ 2600سے زیادہ افراد کو مجموعی طورپر ویکسین کی خوراک دی گئیں ۔
یہ کیمپ ان لوگو ں کے لئے منعقد کئے گئے تھے ، جن کی عمریں 18سے 44سال کے درمیان ہیں اوران کے لئے بھی جن کی عمر 45سال سے زیادہ ہے ۔ پاورگرڈ ہندوستانی حکومت کے دنیا کی سب سے بڑی ٹیکہ کاری مہم کو پایہ تکمیل تک پہنچانے کے ویژن کے ساتھ متحدہوکر کام کررہاہے ۔
وزارتِ تعلیم
مرکزی وزیر تعلیم نے مادری زبان میں تکنیکی تعلیم فراہم کرنے کے بارے میں روڈ میپ تیار کرنے کے لئے ایک ٹاسک فورس تشکیل دی
مرکزی وزیر تعلیم جناب رمیش پوکھریال ‘نشنک’ نے آج یہاں مادری زبان میں تکنیکی تعلیم فراہم کرنے کے لئے روڈ میپ تیار کرنے کے لئے ایک ٹاسک فورس تشکیل دی ہے۔ اعلیٰ تعلیم کے سکریٹری کی سربراہی میں تشکیل دی گئی ٹاسک فورس مختلف اسٹیک ہولڈرز کی تجاویز پر غور کرے گی اور ایک ماہ میں رپورٹ پیش کرے گی۔ وزیر موصوف نے مادری زبان میں تکنیکی تعلیم فراہم کرنے سے متعلق ایک اعلی سطحی میٹنگ میں یہ فیصلہ لیا۔ اس موقع پر اعلیٰ تعلیم کے سکریٹری جناب امت کھرے ، آئی آئی ٹی کے ڈائریکٹرز ، ماہرین تعلیم اور وزارت کے سینئر عہدیداران موجود تھے۔ میٹنگ کا ایجنڈا این ای پی۔2020 کے نفاذ کے بارے میں تبادلہ خیال کرنا اور غور وخوض کرنا تھا۔
جناب پوکھریال نے کہا کہ آج یہ میٹنگ وزیر اعظم کے ویژن کے حصول کی سمت میں ایک قدم ہے جس میں طالب علم اپنی مادری زبان میں طب، انجینئرنگ اور قانون وغیرہ جیسے پیشہ وارانہ کورسز کی تعلیم حاصل کرسکتا ہے۔
وزیر موصوف نے کہا کہ کسی بھی طالب علم پر کسی زبان کو تھوپا نہیں جائے گا لیکن خصوصی اختیار عطا کرنے والے التزامات کئے جانے چاہئیں تاکہ ذہین طلباء انگریزی زبان کا علم نہ ہونے کی وجہ سے تکنیکی تعلیم سے محروم نہ ہوں۔
انہوں نے مزید کہا کہ سبھی اسٹیک ہولڈرز نئی تعلیمی پالیسی- 2020 پر موثر عملدرآمد کو یقینی بنانے کے لئے ٹھوس کوششیں کر رہے ہیں۔
مکانات اور شہری غریبی کے خاتمے کی وزارت
شہری بنیادی ڈھانچہ کی ترقی اور فروغ کی اسکیم
یہ اطلاع مکانات اور شہری امور کے وزیر مملکت جناب کوشل کشور نے آج لوک سبھا میں ایک تحریری جواب میں دی ہے۔
حکومت ہند نے دسمبر 2005 میں ،جواہر لال نہرو قومی شہری تجدید مشن  کا آغاز کیا جس میں ذیلی اسکیمیں یعنی چھوٹے اور درمیانے شہروں کے لئے شہری بنیادی ڈھانچہ کی ترقی اور فروغ کی اسکیم  اور شہری بنیادی ڈھانچہ اورحکمرانی  نامی اسکیمیں شامل ہیں۔اس کا آغاز 31 مارچ، 2012 کو کیا گیا تھا اور یہ 7 سال کی مدت یعنی 31 مارچ2012 تک کے لئے شروع کی گئی تھیں۔ اس مشن کے یو آئی ڈی ایس ایس ایم ٹی اور یو آئی جی پروگرام، ریاستوں/مرکز کے زیر انتظام علاقوں  کے چھوٹے اور درمیانے شہروں میں مرکزی امداد  کے ساتھ بنیادی ڈھانچے کی ترقی کے لیے شروع کئے گئے تھے، جبکہ یو آئی جی پروگرام بڑے شہروں میں مرکزی امداد کے ساتھ بنیادی ڈھانچے کی ترقی کے لیے مخصوص تھا۔جے این این یو آر ایم میں دو سال کی مدت یعنی 31 مارچ 2014 تک کی توسیع کی گئی تھی۔جے این این یو آر ایم کے یو آئی ڈی ایس ایس ایم ٹی اوریو آئی جی پروگراموں کے تمام پروجیکٹس، جن میں سی اے یعنی مرکزی امداد کا 50 فیصد یا اس سے زیادہ جاری کیا گیا تھا اور 31 مارچ، 2014 تک فزیکل پیشرفت 50 فیصد یا اس سے زیادہ تھی،یا مشن کے تغیراتی مرحلے  کے دوران منظور کیے گئے تھے، اٹل مشن فار ریجووینیشن اینڈ اربن ٹرانسفارمیشن یعنی احیاء اور شہری کایا پلٹ سے متعلق اٹل مشن  کے تحت 31 مارچ، 2017 تک کے لئے فنڈ کی فراہمی کی منظوری دی گئی تھی۔ مشن کے اختتام کے بعد سبھی پروجیکٹ، ریاستوں/ مرکز کے زیر انتظام علاقوں کو سونپے گئے تھے۔
امرت کو 25 جون 2015 کو شروع کیا گیا تھا ،جس میں ملک بھر کے 500 منتخب شہروں میں پانی کی فراہمی، سیوریج اورگندے پانی کی نکاسی کے بندوبست ،طوفان کے پانی کی نکاسی، بغیر موٹروالی شہری ٹرانسپورٹ اور ہرے بھرے سرسبز علاقوں اور پارکس کی ترقی کے شعبوں میں شہری بنیادی ڈھانچے کے فروغ اور ترقی پر توجہ مرکوز کی گئی تھی۔اس کے علاوہ،امرت مشن ،کو ملک میں کچی آبادیوں اور سلم وغیرہ کو ختم کرنے کا اختیار نہیں دیا گیا ہے۔ تاہم، پردھان منتری آواس یوجنا - شہری  میں اس کے چار پروگراموں میں سے ایک کے طور پر ان سیٹو سلم ری ڈیولپمنٹ  ہے جس کے تحت زمین کو وسائل کے طور پر استعمال کرتے ہوئے کچی آبادیوں اور سلم وغیرہ کی بازآبادکاری کی جا سکتی ہے۔
شہری بنیادی ڈھانچے کی ترقی ریاست کا معاملہ ہے۔ لہذا، یہ ریاستوں/مرکز کے زیر انتظام علاقوں  کی ذمہ داری ہے کہ وہ اپنے شہروں میں رہنے والے غریبوں اور پسماندہ لوگوں سمیت سبھی کے معیار زندگی کو بہتر بنانے کے لیے پالیسیاں مرتب کریں اور اسکیموں کو نافذ کریں۔ تاہم، حکومت ہند، مختلف پروگراموں اوراقدامات کے ذریعے، شہری آبادی کواس کے معیار زندگی کو بہتر بنانے کے لیے درکار بنیادی سہولیات، جیسے کہ پناہ گاہ، پانی کی فراہمی، سیوریج اور بیت الخلاء کی سہولیات فراہم کرنے کی کوششوں میں ریاستوں/ مرکز کے زیر انتظام علاقوں کی مدد کرتی ہے۔اس طرح کے پروگرام، جو اس وقت نافذ العمل ہیں،ان میں، پردھان منتری آواس یوجنا - شہری ، اٹل مشن فار ریجووینیشن اینڈ اربن ٹرانسفارمیشن یعنی احیاء اور شہری کایا پلٹ سے متعلق اٹل مشن  اور سوچھ بھارت مشن - شہری  شامل ہیں۔
خوراک کی ڈبہ بندی کی صنعتوں کی وزارت
صارفین امور، خوراک اورسرکاری نظام تقسیم کے وزیر، جناب رام ولاس پاسوان کی جناب سریندرکمارکو ایشیائی کھیل 2018میں ہندوستانی ہاکی ٹیم کے رکن کی حیثیت سے کانسے کاتمغہ جیتنے پرتہنیت
نئی دہلی ،7ستمبر :صارفین امور، خوراک اورسرکاری نظام تقسیم کے وزیر،جناب رام ولاس پاسوان نے کل ایشیائی کھیل 2018میں کانسے کاتمغہ جیتنے کے لئے ہندوستانی ہاکی ٹیم کےرکن جناب سریندرکمارکومبارکباد پیش کی ۔ وہ ایک ہاکی کھلاڑی ہیں اورایف سی آئی میں بھی خدمات انجام دے رہے ہیں ۔ جناب رام ولاس پاسوان نے جناب سریندرکمار کو اپنی نیک خواہشات پیش کرتے ہوئے ،ان کے تابناک مستقبل کی خواہش ظاہرکی اور5لاکھ روپے کا ایک چیک اوردو عہدہ جاتی ترقیات حوصلہ افزائی کے طورپرپیش کیں ۔
اس موقع پرجناب رام ولاس پاسوان نے محکمہ کے افسران کو کھلاڑیوں کی حوصلہ افزائی کرنے کی تلقین کی تاکہ کھلاڑی بہترکارکردگی کا مظاہرہ کرسکیں ۔ وزیرموصوف کے ذریعہ ہدیۂ تہنیت پیش کئے جانے پرجناب سریندرکمار نے اپنی مسرت کا اظہارکرتے ہوئے کہاکہ آج مجھے خود اپنے آپ پرفخرہورہاہے ۔
ریلوے کی وزارت
ریلوے کی وزارت نے جھانسی، کوٹا، آدرا، چندی گڑھ اور سکندرآباد میں واقع پانچ ریلوے انجینئرز ٹیریٹوریل آرمی رجمنٹ کو ختم کرنے کا فیصلہ کیا
جمال پور میں واقع ریلوے انجینئر رجمنٹ  کو نیو جلپائی گوڑی-سلیگوری-نیومل-علی پوردوار-رنگیہ کے راستے پر آپریشنل رول کے لئے برقرار رکھا جائے گا
جمال پور، جھانسی، کوٹا، آدرا، چندی گڑھ اور سکندرآباد میں واقع چھ ریلوے انجینئرز ٹیریٹوریل آرمی رجمنٹس کے موجودہ فنکشنل اسٹیبلشمنٹ کا جائزہ لینے کے لیے وزارت ریلوے میں تین ایگزیکٹیو ڈائرکٹرس/پرنسپل ایگزیکٹیو ڈائرکٹرس کی ایک کمیٹی تشکیل دی گئی ہے۔ کمیٹی نے ریلوے ٹی اے رجمنٹس کی آپریشنل ضروریات کا دوبارہ جائزہ لیا۔
مذکورہ کمیٹی کی سفارشات کی بنیاد پر اور وزارت دفاع اور علاقائی فوج کے ڈائریکٹوریٹ جنرل کی منظوری سے، وزارت
ریلوے نے مندرجہ ذیل فیصلہ کیا ہے:-
- جھانسی، کوٹا، آدرا، چندی گڑھ اور سکندرآباد میں واقع پانچ ریلوے انجینئرز ٹیریٹوریل آرمی رجمنٹس کو ختم کرنا۔
- II. وزارت دفاع کی جانب سے دی گئی تجویز کےمطابق، نئی جلپائی گوڑی-سلی گوڑی-نیومل-علی پوردوار-رنگیہ  کے راستے پر آپریشنل کردار کے لیے جمال پور میں واقع ایک ریلوے انجینئر رجمنٹ  کو سلی گوڑی کوریڈور کے ذریعے اہم ریل لنک کا احاطہ کرنے کے لیے اور آگے رنگیہ تک برقرار رکھا جائے گا۔
تقسیم کا عمل ڈائریکٹوریٹ جنرل ٹیریٹوریل آرمی کی طرف سے 03 جون 2022کو وزارت ریلوے کے لیٹر کے جاری ہونے کی تاریخ سے نو ماہ کی مدت کے اندر مکمل کرنا ہے اور اس کے لیے طریقہ کار ڈی جی ٹی اے کو وزارت ریلوے اور وزارت دفاع کی مشاورت سے طے کرنا ہے۔
وزارت دفاع
آسٹریلیا کے ڈارون میں مشق پچ بلیک 2022 میں ہندوستانی فضائیہ کی شرکت
ہندوستانی فضائیہ کا ایک دستہ آسٹریلیا کے ڈارون میں 19 اگست 22 سے 08 ستمبر 22 تک ہونے والی مشق پچ بلیک 2022 میں شرکت کے لئے آسٹریلیا پہنچ گیا ہے۔ یہ دو سالہ کثیر اقوامی مشق ہے جس کی میزبانی رائل آسٹریلین ایئر فورس  کرتی ہے۔ اس مشق میں لارج فورس ایمپلائمنٹ وارفیئر پر توجہ مرکوز ہوگی۔ اس سلسلے کی آخری مشق2018 میں کی گئی تھی۔ 2020 کی مشق عالمی وبا کوویڈ-19 کی وجہ سے منسوخ کردی گئی تھی۔ اس سال کی مشق میں مختلف فضائی افواج کے 100 سے زائد طیارے اور 2500 فوجی اہلکار حصہ لے رہے ہیں۔
گروپ کیپٹن وائی پی ایس نیگی کی قیادت میں آئی اے ایف کا دستہ 100 سے زیادہ فضائی جنگجوؤں پر مشتمل ہے جو چار اییو-30 ایم کے آئی لڑاکا اور دو سی-17 طیاروں کے ساتھ ہے۔ یہ ایک پیچیدہ ماحول میں ملٹی ڈومین فضائی جنگی مشن ہے جس میں شریکِ مشق فضائی افواج ایک دوسرے کے بہترین طریقوں سے آگاہی حاصل کریں گے۔
کامرس اور صنعت کی وزارتہ
اوڈی اوپی کے تحت 557اضلاع میں ضلع برآمداتی ایکشن پلان تیار کیا گیا، 218اضلاع میں ضلع برآمداتی ترقیاتی کمیٹی کے ذریعے اسے اپنایاگیا
نئی دہلی:22؍جولائی2022:
کاروبار و صنعت کے وزیر مملکت جناب سوم پرکاش نے آج راجیہ سبھا میں ایک سوال کے تحریری جواب میں یہ معلومات دی کہ مرکزی حکومت نے ملک کی مختلف ریاستوں؍مرکز کے زیر انتظام ریاستوں میں ایک ضلع ایک مصنوعات کی شروعات کی ہے۔ او ڈی او پی کو ایک ضلع کی حقیقی صلاحیت کو بروئے کار لانے ، اقتصادی ترقی کو بڑھاوا دینے، روزگار پیدا کرنے اور دیہی کاروبار کو فروغ دینے کے لئے قائم کیا گیا ہے، جو آترنر بھر بھارت کے ہدف تک لے جانے کی سمت میں ایک انقلابی قدم ہے۔ او ڈی او پی پہل کو محکمہ کامرس کے ڈی جی ایف ٹی کی ’ڈسٹرکٹس ایز ایکسپورٹ ہب‘پہل کے ساتھ ایک اہم اسٹیک ہولڈر کی شکل میں صنعت اور داخلی تجارت کو بڑھاوا دینے کے محکمے کے ساتھ ملا دیا گیا ہے۔
او ڈی او پی پہل کا مقصد تمام اضلاع میں متوازن علاقائی ترقی کو بڑھاوا دینا ہے، جس سے تمام خطوں میں مجموعی ، سماجی، اقتصادی ترقی ہوسکے۔ اس کا مقصد ضلع میں برآمداتی اہلیت والی مصنوعات کی شناخت کرکے ملک کے ہر ضلع کو ایک مینوفیکچرنگ اور برآمداتی ہب میں تبدیل کرنا ہے۔ریاستی برآمدات کو بڑھاوا دینے والی کمیٹیاںاور ضلع برآمداتی فروغ کی کمیٹیاںکی شکل میں برآمداتی ہب کی شکل میں اضلاع کے تحت ادارہ جاتی سسٹم کی تشکیل تقریباً 36ریاستوں؍مرکز کے زیر انتظام ریاستوں میں برآمدات کی حوصلہ افزائی کے لئے امداد فراہم کرنے اور برآمداتی اضافے کے لئے رُکاوٹوں کو دور کرنے کے لئے کیا گیا ہے۔
ضلع سطح پر ادارہ جاتی ڈھانچے کے توسط سے ضلع برآمداتی منصوبے تیار کئے جاتے ہیں اور ان کو عمل میں لایاجاتاہے۔ یہ منصوبے ایسی نشان زد مصنوعات ؍خدمات کے برآمدات کے لئے چنوتیوں کا حل نکالتی ہیں۔ جیسے سپلائی سریز میں بہتری ، باز رسائی او ربرآمدات بڑھانے کے لئے تعاون وغیرہ۔ اب تک تقریباً 557اضلاع میں برآمداتی منصوبے تیار کئے گئے ہیں اور تقریباً 218میں ڈی ای پی سی کے ذریعے اپنایا گیا ہے۔فہرست ضمیمے میں دیکھیں۔
محکمہ او ڈی او پی کی پہل کو بڑھاوا دینے کے لئے ریاست اور مرکزی حکومت کی ایجنسیوں کے ساتھ جڑا ہوا ہے، جو ایک مسلسل عمل ہے۔
ضمیمہ
آر اے قانونی دائرہ اختیارکے تحت ڈی ای پی سی؍اضلاع کے ذریعے رسمی طور سے نوٹیفائیڈ ضلع برآمداتی ایکشن پلان
9جون 2022ء کے مطابق
|
|
نمبر شمار
|
|
ریاست؍ مرکز کے زیر انتظام خطے
|
|
نوٹیفائیڈ ڈرافٹ ایکشن پلان
|
|
1)
|
|
آندھرپردیش
|
|
13
|
|
2)
|
|
اروناچل پردیش
|
|
4
|
|
3)
|
|
آسام
|
|
4
|
|
4)
|
|
بہار
|
|
34
|
|
5)
|
|
چھتیس گڑھ
|
|
-
|
|
6)
|
|
گوا
|
|
1
|
|
7)
|
|
گجرات
|
|
19
|
|
8)
|
|
ہریانہ
|
|
1
|
|
9)
|
|
ہماچل پردیش
|
|
-
|
|
10)
|
|
جھارکھنڈ
|
|
6
|
|
11)
|
|
کرناٹک
|
|
6
|
|
12)
|
|
کیرالہ
|
|
-
|
|
13)
|
|
مدھیہ پردیش
|
|
-
|
|
14)
|
|
مہاراشٹر
|
|
-
|
|
15)
|
|
منی پور
|
|
1
|
|
16)
|
|
میگھالیہ
|
|
1
|
|
17)
|
|
میزورم
|
|
1
|
|
18)
|
|
ناگالینڈ
|
|
1
|
|
19)
|
|
اُڈیشہ
|
|
26
|
|
20)
|
|
پنجاب
|
|
22
|
|
21)
|
|
راجستھان
|
|
32
|
|
22)
|
|
سکم
|
|
1
|
|
23)
|
|
تمل ناڈو
|
|
20
|
|
24)
|
|
تلنگانہ
|
|
-
|
|
25)
|
|
تریپورہ
|
|
5
|
|
26)
|
|
اترپردیش
|
|
2
|
|
27)
|
|
اتراکھنڈ
|
|
5
|
|
28)
|
|
مغربی بنگال
|
|
8
|
|
29)
|
|
انڈمان اینڈ نیکوبار جزائر
|
|
1
|
|
30)
|
|
چنڈی گڑھ
|
|
-
|
|
31)
|
|
دادر اینڈ نگر حویلی اینڈ دمن اینڈ دیو
|
|
-
|
|
32)
|
|
دہلی
|
|
-
|
|
33)
|
|
جموں و کشمیر
|
|
-
|
|
34)
|
|
لداخ
|
|
-
|
|
35)
|
|
لکشدیپ
|
|
-
|
|
36)
|
|
پڈوچیری
|
|
4
|
|
میزان
|
|
218
پیٹرولیم اور قدرتی گیس کی وزارت
پٹرول پمپوں سے بایو ایندھن کی فروخت
آج کی تاریخ تک ملک میں بایو ایندھن فروخت کرنے والے ریٹیل آؤٹ لیٹس  کی تعداد اس طرح تھی:
کمپریسڈ بایو گیس  فروخت کرنے والے آر اوز-90
ای-100 فروخت کرنے والےآراوز کی تعداد -3
اس کے ساتھ ساتھ ایتھنول کی آمیزش والے پٹرول کی فروخت ملک بھر میں جاری ہے۔
حکومت نے 8 نومبر 2019 کو مارکیٹ ٹرانسپورٹیشن فیول کی منظوری کے لئے رہنما خطوط پر نظر ثانی کر کے انہیں جاری کیا تھا۔ با اختیار اداروں کو بایو ایندھن سمیت کم از کم ایک نیو جنریشن متبادل ایندھن کی مارکٹنگ کی سہولت قائم کرنی ہوگی۔
آٹو موٹیو ریسرچ ایسوسی ایشن آف انڈیا اے آر اے آئی، انڈین انسٹی ٹیوٹ آف پٹرولیم ، انڈین آئل کارپوریشن  اور سوسائٹی آف انڈین آٹو موٹیو مینوفیکچرنگ  کے مطالع میں بتایا گیا ہے کہ ای-20 کی آمیزش سے ٹو وھیلرز میں کاربن مونو آکسائڈ کا اخراج 50 فیصد تک گھٹا اور کاروں میں یہ 30 فیصد گھٹا۔ یہ عام پٹرول کے تقابل میں ہے۔
غیر ملکی کرنسی کی اصل بچت کے حتمی اعداد و شمار موجود نہیں ہیں۔ ایتھنول (سپلائی ایئر 2021-22 کے دوران پندرہ نومبر 2022 تک پٹرول میں ایتھنول کی آمیزش سے ایک اندازے کے مطابق خام تیل اور پٹرولیم مصنوعات کی درآمدات کے بل پر 20 ہزار کروڑ روپے کا اثر پڑا ہے۔
یہ اطلاع پٹرولیم اور قدرتی گیس کے وزیر مملکت جناب رامیشور تیلی نے آج لوک سبھا میں ایک تحریری سوال کے جواب میں دی۔
وزارتِ تعلیم
جناب دھرمیندر پردھان نے، ہنر مندی کے شعبے میں ہندوستان اور امریکہ کے درمیان مضبوط روابط قائم کرنے کے لیے، امریکی وزیر تجارت محترمہ جینا ریمنڈو سے ملاقات کی
بڑے پیمانے پر زندگی بھر سیکھنے کے مواقع پیدا کرنے اور 3ایس— مہارت سازی، اسٹارٹ اپس اور ایس ایم ایز، میں گہرا تعاون کرنے پر بات چیت کی گئی
تعلیم اور ہنرمندی کی ترقی اور اینٹرپرینورشپ کے مرکزی وزیر جناب دھرمیندر پردھان نے امریکہ کی سکریٹری برائے کامرس محترمہ جینا ریمنڈو کے ساتھ ملاقات کی جس میں ہندوستان اور امریکہ کے درمیان ہنر مندی کے شعبے میں مضبوط روابط قائم کرنے پر توجہ دی گئی۔
جناب پردھان نے مطلع کیا کہ دونوں رہنماؤں نے، ہندوستانی ہنر مندی کے ماحولیاتی نظام کو مزید متحرک بنانے کے ساتھ ساتھ مستقبل کی افرادی قوت کی تعمیر کے لیے ادارہ جاتی میکانزم کو مضبوط کرنے پر بھی اتفاق کیا۔ انہوں نے کہا کہ آج کے دور میں ڈگریوں سے زیادہ مہارت اور استعداد اہم ہو گئی ہے۔
وزیرموصوف نے بتایا کہ دونوں نے بڑے پیمانے پر زندگی بھر سیکھنے کے مواقع پیدا کرنے کے طورطریقوں پر تبادلہ خیال کیا اور 3ایس—ہنر مندی، اسٹارٹ اپس اور ایس ایم ایز میں، اپنے تعاون کو مزید گہرا کیا۔
دونوں نے اس بات پر اتفاق کیا کہ ایک طرف ہندوستان کی افرادی قوت کا حجم اور دوسری طرف امریکہ میں اہم اور ابھرتی ہوئی ٹیکنالوجیوں میں مواقع کے حجم کو، ہمارے دونوں ممالک کے باہمی فائدے کے لیے ہم آہنگ کیا جا سکتا ہے۔
جناب پردھان نے وزیر اعظم جناب نریندر مودی کی قیادت اور ہندوستان کی تیز رفتار ترقی کے وژن کے لیے محترمہ جینا ریمنڈو کی جانب سےظاہر کردہ اعلیٰ احترام کی ستائش کی۔
قبائیلی امور کی وزارت
سال 22-2021کے بجٹ کے لئے مختص کی جانے والی 7524.87کروڑروپے کی رقم قبائلی امورکی وزارت کو اب تک فراہم کی جانے والی سب سے بڑی رقم ہے :جناب آرسبرامنیم
ای ایم آرایس کی تشکیل کی اضافہ شدہ فی اکائی قیمت کے لئے رقم کا مختص کیاجاناان کے معیارمیں بڑی حدتک بہتری لائے گا
نئی دہلی ،10فروری :قبائلی امورکی وزارت کے سال 22-2021کے بجٹ کے لئے 7524.87کروڑروپے کی رقم مختص کی گئی ہے ۔یہ پچھلے سال کے نظرثانی شدہ تخمینے 5508کروڑروپے کے مقابلے میں 36.62فیصدزیادہ ہے ۔ قبائلی امورکے سکریٹری جناب آرسبرامنیم نے آج نئی دہلی میں قبائلی امورکی وزارت کی بجٹ سہولیات کے بارے میں میڈیا کو بتاتے ہوئے کہا کہ گذشتہ پانچ برسوں میں وزارت کے بجٹ کے رقوم میں مسلسل اضافہ ہواہے اور قبائلی امورکی وزارت کے لئے مختص کی جانے والی یہ اب تک کی سب سے بڑی رقم ہے ۔ مزید تفصیلات دیتے ہوئے جناب سبرامنیم نے کہا کہ درج فہرست قبیلوں کے بہبود کے لئے مختص کئے جانے والے مجموعی رقوم میں بھی اس سال زبردست اضافہ دیکھاگیا ہے ۔تفصیلات فراہم کرتے ہوئے انھوں نے کہاکہ 22-2021کے مرکزی بجٹ کے لئے 78256.31کروڑروپے کی رقم 41وزارتوں /محکموں کے ایس ٹی سی فنڈز کے طورپر مختص کی گئی ہے ،جو گذشتہ مالی سال کے ایس ٹی سی بجٹ کے مقابلے 50فیصد زیادہ ہے اور15-2014مالی سال میں ایس ٹی سی فنڈز کے طورپر مختص کی جانے والی رقم کا چارگناہے ۔سکریٹری موصوف نے وضاحت کرتے ہوئے کہاکہ ہم ان وزارتوں کے ساتھ برابررابطے میں رہیں گے تاکہ اس رقم کے بھرپورطورپراوردرست طورپرخرچ کئے جانے کو یقینی بنایاجاسکے ۔
بجٹ میں اک لوویہ ماڈل اسکولوں کے لئے سہولیات پرروشنی ڈالتے ہوئے سکریٹری موصوف نے کہاکہ ایسے اسکولوں کے قیام کے لئے جس میں ہراکائی پرایک اضافہ شدہ رقم خرچ کی جائے گی ،بجٹ میں ایک بہت بڑاحصہ رکھاگیاہے اور اس کے ذریعہ ان رہائشی اسکولوں کہ معیارکو بڑے پیمانے پرترقی دے کر جواہرنوودیہ وددیالیہ کی سطح پر لایاجاسکے گا۔ جناب سبرامنیم نے وضاحت کرتے ہوئے کہا کہ ہم اس بات کے لئے پرعزم ہیں کہ ہرقبائلی بلاک میں ،جہاں 50فیصد ایس ٹی آبادی ہو اور قبائلی افراد کی تعداد کم سے کم 20ہزارہو، ای ایم آرایس دستیاب ہوناچاہیئے۔ہم ان کے معیارمیں بہتری لائیں گے اورانھیں تعلیمی شعبے میں زیادہ کامیاب بنائیں گے ۔ سال 2022تک مجموعی طورپر 740ای ایم آرایس اسکول قائم کردیئے جائیں گے ۔
سکریٹری موصوف نے میڈیاکے افراد کو قبائلی لوگوں کو فائدہ پہنچانے والی بجٹ میں شامل دیگرسہولیات کے بارے میں بتایا۔ان میں لیہہ کے مقام پر ایک مرکزی یونیورسٹی کا قیام ، اسٹینڈاپ انڈیا اسکیم کے تحت مالی ضروریات پرتوجہ کرنا اور آسام اورمغربی بنگال کے چائے مزدوروں کی فلاح وبہبود کے لئے سہولیات شامل ہیں ۔
وزیراعظم کا دفتر
یوایس انڈیا اسٹریٹجک پارٹنرشپ فورم نے وزیراعظم سے ملاقات کی
انگریزی کے حرف ڈی سے شروع ہونے والے الفاظ یعنی ڈیموکریسی، ڈیموگرافی اور دماغ ہندوستان کی منفرد طاقت ہیں
سرکار کا نشانہ زندگی کے آسانی کو یقینی بنانا ہے: وزیراعظم
نئی دلی،21اکتوبر۔
یوایس انڈیا اسٹریٹجک پارٹنرشپ فورم کے ممبران کے ایک وفد نے سات لوک کلیان مارگ نئی دلی میں وزیراعظم جناب نریندر مودی سے ملاقات کی۔ وفد کی قیادت یوایس آئی ایس پی ایف کے چئیرمین جناب جوہن کیمبرس نے کی۔
اس موقع پر وزیراعظم نے ہندوستان کی معیشت پر اعتماد کرنے کے لیے اس ڈیلی گیشن کی ستائش کی۔ انہوں نے کہا کہ ملک میں ماحول دوست اسٹارٹ اپ پروگرام شروع کرنے کے لیے کاروباری جوکھم اٹھانے کے لیے ہندوستانی جوانوں کی قوت برداشت واقعی لائق ستائش ہے۔ انہوں نے ملک میں جدت طرازی کے امکانات میں اضافے اور ٹیکنالوجی کے استعمال کے ساتھ درپیش مسائل کے حل کے لیے اٹل ٹینکرنگ لیبس اور ہیکاتھن دوڑ کے اہتمام جیسے سرکاری اقدامات پر بھی روشنی ڈالی۔
جناب نریندر مودی نے اپنی تقریر میں کاروبار کرنے کی آسانی، کارپوریٹ ٹیکسوں میں کمی اور مزدوروں کے شعبے میں اصلاحات جیسے اہم سرکاری اقدامات پر بھی روشنی ڈالی۔ انہوں نے زور دے کر کہا کہ سرکار کا نشانہ زندگی جینے کی آسانی کو یقینی بنانا ہے۔ اس سلسلے میں حکومت ہند کا منفرد اقدامات ہندوستان میں انگریزی کے حرف ڈی سے شروع ہونے والے ڈیموکریسی ، ڈیموگرافی اور دماغ جیسی سہولیات کو دستیاب بنانا ہے۔
اس موقع پر مذکورہ وفد نےہندوستان کے لیے وزیراعظم کے خواب پر اعتماد کا اظہار کرتے ہوئے کہا کہ ہندوستان کے اگلے پانچ برس دنیا کے آئندہ 25 برسوں کا خاکہ طے کریں گے۔
یوایس انڈیا اسٹریٹجک پارٹنرشپ فورم 
یوایس انڈیا اسٹریٹجک پارٹنرشپ فورم  ایک خالص غیرسیاسی تنظیم ہے، جس کا بنیادی مقصد ہند-امریکہ باہمی اور کلیدی تعلقات ، معاشی نمو، کاروبار، روزگار اور ملازمت کے مواقع کی فراہمی اور جدت طرازی جیسے اقدامات کی پالیسیوں کے ذریعے ہند-امریکہ باہمی اور حکمتی شراکت داری کو مستحکم بنانا ہے۔
۔۔۔۔۔۔۔۔۔۔۔
م ن ۔س ش۔ ت ع۔
U-4691
(Visitor Counter : 57
شمال مشرقی ریاستوں کی ترقی کی وزارت
شمال مشرقی خطہ کی ترقی، ثقافت اور سیاحت کے مرکزی وزیر جناب جی کشن ریڈی نے شمال مشرقی علاقائی کھیلوں کے ہفتہ میں بیڈمنٹن ٹورنامنٹ کا افتتاح کیا
جناب جی کشن ریڈی نے منی پور میں مختلف سیاحتی پروجیکٹوں کا جائزہ لیا
شمال مشرقی خطے کی ترقی، ثقافت اور سیاحت کے مرکزی وزیر جناب جی کشن ریڈی نے منی پور کا دورہ کیا اور ڈی ایم کالج کیمپس، امپھال میں آزادی کا امرت مہوتسو: شمال مشرق فیسٹیول کے ایک حصے کے طور پر منعقد کیے جانے والے شمال مشرق خطہ اسپورٹس ہفتہ کے بیڈمنٹن ٹورنامنٹ کا افتتاح کیا۔
آزادی کا امرت مہوتسو: شمال مشرقی فیسٹول، جو کہ تمام آٹھ شمال مشرقی ریاستوں میں منایا جا رہا ہے، شمال مشرقی خطہ کی ترقی کی مرکزی وزارت کے ذریعہ ’ہم سی سے کم نہیں‘ کے جذبے کے ساتھ 28 اپریل 2022 سے 4 مئی 2022 تک منعقد کیا جا رہا ہے۔
ملک اس وقت اپنی آزادی کے 75 سال کا جشن منا رہا ہے، اس کی شاندار تاریخ، لوگوں، ثقافت اور آزادی کا امرت مہوتسو کے دوران کامیابیوں اور شمال مشرقی خطہ کی ترقی کی مرکزی وزارت اس فیسٹول کے ذریعے شمال مشرقی خطے کی خوبصورتی اور مختلف شعبوں میں اس کی کامیابیوں کو اجاگر کر رہی ہے۔ اسی طرح کی تقریبات، مختلف موضوعات پر، جاری فیسٹیول کے تحت شمال مشرقی آٹھ ریاستوں کے مختلف دارالحکومتوں میں منعقد کی جا رہی ہیں۔
جناب جی کشن ریڈی نے آج موئرنگ کے سیندرا پارک میں ریاستی اور مرکزی حکومت کے عہدیداروں، لوکتک ڈیولپمنٹ اتھارٹی اور مختلف دیگر محکموں کے عہدیداروں کے ساتھ میٹنگ میں مختلف سیاحتی پروجیکٹوں کا جائزہ لیا۔
انہوں نے بشنو پور ضلع کے موئرنگ میں واقع آئی این اے میوزیم کمپلیکس میں نیتا جی سبھاش چندر بوس کے مجسمے پر بھی گلہائے عقیدت پیش کئے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ا ک۔ ق ر۔

9449U-
(Visitor Counter : 78